Diari Oficial de la Generalitat Valenciana


Sumari del DOGV 8985, del 29-12-2020 (2020/11939)

RESOLUCIÓ de 22 de desembre de 2020, del director de l'Agència Valenciana de Foment i Garantia Agrària, per la qual es modifica el termini de presentació de la sol·licitud de pagament de les ajudes aprovades per la Resolució de 16 de març de 2020, del director de l'Agència Valenciana de Foment i Garantia Agrària, per la qual s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2020/2021, a l'empara del Programa de suport al sector vitivinícola espanyol 2019-2023.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8985

Data del DOGV
:   29-12-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/11197


Data del document
:   22-12-2020

Organisme emissor
:   Agència Valenciana de Foment i Garantia Agrària

Tipus de document
:   Resolució

Anàlisi jurídica

 Descriptors 

:   * Agència Valenciana de Foment i Garantia Agrària
    * ajuda pública

RESOLUCIÓ de 22 de desembre de 2020, del director de l'Agència Valenciana de Foment i Garantia Agrària, per la qual es modifica el termini de presentació de la sol·licitud de pagament de les ajudes aprovades per la Resolució de 16 de març de 2020, del director de l'Agència Valenciana de Foment i Garantia Agrària, per la qual s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2020/2021, a l'empara del Programa de suport al sector vitivinícola espanyol 2019-2023.  
 [2020/11615]  
  
Mitjançant la Resolució de 16 de març de 2020, del director de l'Agència Valenciana de Foment i Garantia Agrària, s'aprova la convocatòria d'ajudes a la reestructuració i reconversió de vinya de la Comunitat Valenciana per a operacions que finalitzen en la campanya 2020/2021, a l'empara del Programa de suport al sector vitivinícola espanyol 2019-2023 (DOGV 8777, 31.03.2020).  
L'apartat 12.1 d'aquesta resolució estableix que, una vegada finalitzades les operacions, el beneficiari ha de presentar una sol·licitud per al pagament de l'ajuda, com a màxim, el 31 de maig inclusivament, de l'any següent a l'aprovació de la sol·licitud d'ajuda.  
La sol·licitud d'ajuda d'aquesta convocatòria podia presentar-se fins al dia 15 d'abril de 2020, d'acord amb l'apartat 7.1 de la resolució. No obstant això, el Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada per la Covid-19, estableix en la disposició addicional tercera la suspensió de terminis administratius per a la tramitació dels procediments de les entitats del sector públic (BOE 67, 14.03.2020).  
  
El Reial decret 537/2020, de 22 de maig, pel qual es prorroga l'estat d'alarma declarat pel Reial decret 463/2020, de 14 de març, pel qual es declara l'estat d'alarma per a la gestió de la situació de crisi sanitària ocasionada pel Covid-19, en la disposició derogatòria única estableix que, amb efectes des de l'1 de juny de 2020, queda derogada la disposició addicional tercera del Reial decret 463/2020, de 14 de març (BOE 145, 23.05.2020).  
D'aquesta manera, la suspensió de terminis administratius per a la presentació de les sol·licituds d'ajuda ha provocat un retard en la tramitació administrativa i, per consegüent, en la resolució de concessió de la subvenció, que implica, per tant, la presentació de la sol·licitud per al pagament d'aquesta ajuda.  
De conformitat amb el que es disposa en l'article 28 de la Llei 5/1983, de 30 de desembre, del Consell; en el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i en l'article 13.1 del Decret 123/2006, de 8 de setembre, pel qual s'aprova l'Estatut de l'Agència Valenciana de Foment i Garantia Agrària, resolc:  
  
Apartat únic. Modificació del punt 1 de l'apartat 12. Sol·licitud i documentació per al pagament de l'ajuda  
D'acord amb el que s'estableix en l'article 39.1 del Reial decret 1363/2018, una vegada finalitzades les operacions, el beneficiari ha de presentar una sol·licitud per al pagament de l'ajuda, com a màxim, el 30 de juny inclusivament de l'any 2021, mitjançant el model normalitzat publicat en la Guia PROP de la Generalitat, disponible també en la ja esmentada aplicació informàtica, de la mateixa forma que s'estableix per a l'emplenament i presentació de les sol·licituds d'ajuda en els apartats 4, 5, 6 i 7 de l'apartat 7 d'aquesta resolució.  
  
Contra la present resolució, que posa fi a la via administrativa, podrà interposar-se un recurs potestatiu de reposició, en el termini d'un mes, davant el mateix òrgan que va dictar l'acte, a comptar des de l'endemà de la publicació de la present resolució en el Diari Oficial de la Generalitat Valenciana, o bé un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, comptats des de l'endemà de la publicació de la present resolució en el Diari Oficial de la Generalitat Valenciana, d'acord amb el que s'estableix en l'article 114 de la Llei 39/2015, del procediment administratiu comú de les administracions públiques, i en l'article 46 de la Llei 29/1998, de 13 de juliol, reguladora de la jurisdicció contenciosa administrativa.  
  
  
València, 22 de desembre de 2020.- El director de l'Agència Valenciana de Foment i Garantia Agrària: Rogelio Llanes Ribas.